**Павел Галавенка** (нар. 12 студзеня 1997, Мінск) — беларускі футбаліст, брамнік польскага клуба «Жырардавянка» з Жырардава.

Клубная кар’ера
---------------

Выхаванец футбольнага клуба «Мінск», з 2014 года пачаў выступаць за дубль. У 2015 годзе стаў таксама прыцягвацца да асноўнай каманды, гуляў за «Мінск» у Юнацкай лізе УЕФА. 21 верасня 2016 года дэбютаваў у асноўнай камандзе «Мінска» ў матчы 1/8 фіналу Кубка Беларусі супраць «Баранавічы» (3:2), правёўшы на полі ўсе 120 хвілін (з дадатковым часам). 2 кастрычніка 2016 года дэбютаваў у Вышэйшай лізе ў матчы супраць «Гарадзеі» (3:1), выйшаўшы на замену на 34-й хвіліне замест атрымаўшага траўму Андрэя Клімовіча.

У сезоне 2017 працягваў выступаць за дубль сталічнага клуба, прыцягваўся да асноўнай каманды ў якасці другога брамніка. За асноўную каманду двойчы выхадзіў на поле — 30 чэрвеня ў Вышэйшай лізе супраць «Крумкачоў» (0:0) і 5 ліпеня ў матчы 1/16 фіналу Кубка Беларусі супраць пінскай «Хвалі» (1:0). У сезоне 2018 згуляў у чатырох матчах чэмпіянату і адным кубкавым.

У студзені 2019 года падоўжыў кантракт з «Мінскам». У жніўні 2019 года перайшоў у «Ліду», дзе быў запасным брамнікам і не з’яўляўся на полі.

У сакавіку 2020 года папоўніў склад дзяржынскага «Арсенала», аднак на поле выхадзіў нерэгулярна. У жніўні 2021 года па пагадненні бакоў пакінуў каманду.

У пачатку 2022 года далучыўся да клуба «Жодзіна-Паўднёвае» ў Другой лізе, а ў верасні перабраўся ў польскую «Жырардавянку».

Міжнародная кар’ера
-------------------

У кастрычніку 2015 года ў складзе юніёрскай зборнай Беларусі (да 19) прымаў удзел у кваліфікацыйным раўндзе чэмпіянату Еўропы. У якасці асноўнага брамніка правёў усе 3 матчы, прапусціў 5 галоў.

10 лістапада 2017 года дэбютаваў у моладзевай зборнай Беларусі, правёўшы на полі ўсе 90 хвілін у таварыскім матчы супраць Літвы (0:0).

Статыстыка выступленняў
-----------------------

| Сезон | Дывізіён | Клуб | Краіна | Матчы | Галы |
| --- | --- | --- | --- | --- | --- |
| 2014 | дубль | Мінск | Беларусь | 1 | −0 |
| 2015 | дубль | Мінск | Беларусь | 9 | −4 |
| 2016 | Д1 | Мінск | Беларусь | 1 | −1 |
| 2017 | Д1 | Мінск | Беларусь | 1 | −0 |
| 2018 | Д1 | Мінск | Беларусь | 4 | −8 |
| 2019 (1) | Д1 | Мінск | Беларусь | 3 | −6 |
| 2019 (2) | Д2 | Ліда | Беларусь | 0 | 0 |
| 2020 | Д2 | Арсенал | Беларусь | 8 | -8 |
| 2021 (1) | Д2 | Арсенал | Беларусь | 6 | -5 |
| 2022 (1) | Д3 | Жодзіна-Паўднёвае | Беларусь | 6 | -4 |
|

Грамадзянская пазіцыя
---------------------

Пасля жорсткага разгону акцый пратэстаў, выкліканых масавымі фальсіфікацыямі на прэзідэнцкіх выбарах 2020 года, збіцця і катаванняў затрыманых пратэстоўцаў, разам з 92 іншымі беларускімі футбалістамі выступіў з асуджэннем гвалту ў Беларусі.

Зноскі
------

1. ↑  Pavel Golovenko // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Павел Головенко продлил контакт с "Минском"
3. ↑  Вратарь "Минска" и еще два игрока пополнили состав "Лиды"
4. ↑  Былинкин и Головенко подписали контракты с "Арсеналом"
5. ↑  "Арсенал" расстался с вратарем Головенко
6. ↑  Павел Головенко перебрался в польский Д6
7. ↑  93 беларускія футбалісты выступілі з асуджэннем гвалту ВІДЭА

|  |  |
| --- | --- |
| ⚙️   Тэматычныя сайты | by.tribuna.com · FootballFacts.ru · Soccerway · teams.by · Transfermarkt (ігрок) · Прэсбол |